Ministru kabineta noteikumu projekta

**Grozījumi Ministru kabineta 2011.gada 6.septembra noteikumos**

**Nr. 691 „Noteikumi par nodokļu parāda galvojumu preču muitošanai”**

sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | *Saistībā ar grozījumiem pēc būtības:*Finanšu ministrijas iniciatīva.*Grozījumi saistībā ar euro:**Euro* ieviešanas kārtības likuma 30.panta pirmā un ceturtā daļa. Ministru kabineta 2012.gada 27.jūnija rīkojuma Nr.282 „Par „Koncepciju par normatīvo aktu sakārtošanu saistībā ar eiro ieviešanu Latvijā”” 7.1.apakšpunkts un Latvijas Nacionālā *euro* ieviešanas plāna (apstiprināts ar Ministru kabineta 2013.gada 4.aprīļa rīkojumu Nr.136) 1.pielikuma J2.2.2 apakšpunkts. |
| 2. | Pašreizējā situācija un problēmas | *Saistībā ar grozījumiem pēc būtības:*1. Galvojumu muitas procedūras – laišana brīvā apgrozībā – nodrošināšanai personas izmanto, lai atliktu nodokļu (muitas nodoklis un pievienotās vērtības nodoklis) samaksas termiņu. Termiņu var atlikt saskaņā ar Padomes 1992.gada 12.oktobra Regulas (EEK) Nr.2913/92 par Kopienas Muitas kodeksa izveidi (turpmāk – reg. 2913/92) 227.pantu uz 30 dienām. Lai augstāk minēto nodokļu samaksu atliktu uz 30 dienām, personai papildus ir jāsaņem atļauja muitas nodokļu (ar šo saprot gan muitas nodokli, gan pievienotās vērtības nodokli) samaksas termiņa atlikšanai saskaņā ar Ministru kabineta 2009.gada 6.janvāra noteikumiem Nr.3 „Noteikumi par muitas nodokļu samaksas termiņa atlikšanu” (turpmāk – MK noteikumi Nr, 3).

Komersantiem, kas šobrīd saskaņā MK noteikumos Nr, 3 noteikto kārtību izmanto iespēju atlikt muitas nodokļa samaksas termiņu, ir jāsaņem un jāizmanto Ministru kabineta 2011.gada 6.septembra noteikumos Nr. 691 „Noteikumi par nodokļu parāda galvojumu preču muitošanai” (turpmāk – MK noteikumi Nr. 691) noteiktais vispārējais galvojums. Lietotāju ērtības labad abus noteikumus būtu vēlams apvienot.1. Atbilstoši reg. Nr. 2913/92 201.panta pirmās daļas „b” apakšpunktam muitas parāds rodas ne tikai laižot apgrozībā ar ievedmuitas nodokli apliekamas preces, bet arī nododot šādas preces pagaidu ievešanas procedūrā ar daļēju atbrīvojumu no ievedmuitas nodokļa. Tas nozīmē, ka galvojums muitas procedūras – laišana barībā apgrozībā – nodrošināšanai ir piemērojams arī muitas procedūras - pagaidu ievešana ar daļēju atbrīvojumu no ievedmuitas nodokļa – nodrošināšanai.
2. Tā kā vispārējā galvojuma izmantošana muitas procedūras – laišana brīvā apgrozībā - nodrošināšanai notiks automatizēti, tad, atļaujas izsniegšanai, Valsts ieņēmumu dienestam vairs nav nepieciešams atbildīgās personas veiktais aprēķins (53.1.3. apakšpunkts un 76.punkts). Atbildīgajai personai pašai būs jāaprēķina kāds galvojuma apmērs, tai būs nepieciešams un kādā apmērā tā varēs saņemt galvojuma vēstuli kredītiestādē vai apdrošināšanas polisi apdrošināšanas sabiedrībā. Valsts ieņēmumu dienests šī apmēra ietvaros izsniegs vispārējā galvojuma atļauju un atbildīgā persona šī apmēra ietvaros izmantos galvojumu muitas procedūras – laišana brīvā apgrozībā nodrošināšanai.

*Grozījumi saistībā ar euro:*Ņemot vērā, ka ar 2014.gada 1.janvāri Latvijā ieviesīs *euro*, ir nepieciešams izstrādāt grozījumus MK noteikumos Nr. 691 un nodrošināt tiesību akta pielāgošanu *euro* ieviešanai. |
| 3. | Saistītie politikas ietekmes novērtējumi un pētījumi | Nav attiecināms  |
| 4. | Tiesiskā regulējuma mērķis un būtība | *Saistībā ar grozījumiem pēc būtības:*1. Projekts ir papildināts ar MK noteikumu Nr.3 normām. Tādā veidā tiks samazināts administratīvais slogs personām, kas vēlēsies saņemt atļauju atlikt muitas nodokļa samaksas termiņu uz 30 dienām (pēc izvēles) - atļauja tiks piešķirta automātiski, saņemot vispārējā galvojuma apliecību. Valsts ieņēmumu dienests apkopos muitas nodokļa un pievienotās vērtības nodokļu summas muitas deklarācijās, sagatavos rēķinu, nosakot šo nodokļu samaksas termiņu un elektroniski nosūtīs rēķinu atbildīgajai personai.

Ar grozījumiem tiks uzlabots galvojumu izmantošanas uzraudzības mehānisms, jo tiks izslēgta iespēja, ka muitas nodokļa un pievienotās vērtības nodokļa parāds tiek nodrošināts ar nepietiekošu galvojuma apmēru.Noteikumi ir papildināti ar jaunu pielikumu (Nr.6), kurā ir noteikta rēķina forma.1. Noteikumu 3.punktā un 7.2. apakšpunktā ir noteikts, ka galvojums muitas procedūras – laišana brīvā apgrozībā – nodrošināšanai ir piemērojams arī muitas procedūras - pagaidu ievešana ar daļēju atbrīvojumu no ievedmuitas nodokļa – nodrošināšanai.
2. Noteikumu 53.1.3. apakšpunktā ir noteikts, ka vispārējā galvojuma aprēķinu atbildīgā persona iesniedz, lai saņemtu atļauju izmantot vispārējo galvojumu pārējo muitas procedūru nodrošināšanai. Vairs nav saglabāta prasība iesniegt aprēķinu, lai saņemtu atļauju izmantot vispārējo galvojumu muitas procedūras – laišana brīvā apgrozībā – nodrošināšanai. Šāds aprēķins Valsts ieņēmumu dienestam vairs nebūs nepieciešams, tā kā galvojuma kontrole notiks automatizēti. Komersants šo aprēķina metodi varēs izmantot, ja tam tā derēs. Ja komersants uzskatīs, ka ar šo aprēķina metodi aprēķinātais vispārējā galvojuma apmērs neatbilst tam apjomam, kuru komersants nodrošinās ar vispārējo galvojumu, viņš varēs izvēlēties citu aprēķina metodi. Līdz ar to, noteikumu 76.punktā noteiktā aprēķina metode, vispārējā galvojuma muitas procedūras – laišana brīvā apgrozībā – nodrošināšanai, ir saglabāta kā iespējamā aprēķina metode.

*Grozījumi saistībā ar euro:*Projekta mērķis ir pielāgot MK noteikumus Nr.691 *euro* ieviešanai, t.i., konvertēt:1. vispārējā galvojuma minimālo apjomu gadījumā, ja pagaidu uzglabāšanā novietotās preces pārvietotas, izmantojot vienkāršoto procedūru gaisa pārvadājumos, un nav iespējams aprēķināt nodokļu (šīs procedūras gadījumā - muitas nodoklis un akcīzes nodoklis) parāda summu, kas var rasties (MK noteikumu Nr.691 78.punkts, 100 000 lati);
2. aprēķinātā nodokļu (muitas nodoklis un akcīzes nodoklis) parāda, kas var rasties, summu, kuru pārsniedzot atbildīgajai personai ir jāizpilda papildus prasības, lai tā varētu saņemt atbrīvojumu no prasības iesniegt galvojumu pārējo muitas procedūru nodrošināšanai (MK noteikumu Nr.691 83.2.apakšpunkts, 50 000 lati);
3. 1. un 4. pielikumā saīsinājumu „Ls” aizstāt ar saīsinājumu „EUR”;
4. 2. un 5.pielikumā vārdus „latos” aizstāt ar vārdiem *„euro”*.

MK noteikumu Nr. 691 78.punktā un 83.2. apakšpunktā norādītās summas pēc konvertācijas ir 142287,18 *euro* un 71143,59 *euro*. Lietotāju ērtības labad un ņemot vērā, ka šīs vērtības ir orientējošas, tās atbilstoši *Euro* ieviešanas kārtības likuma 32.panta otrās daļas otrajam punktamir noapaļotas līdz apaļiem skaitļiem, t.i., 142 000 *euro* un 71 000 *euro* (skatīt anotācijas pielikumu). Šāda noapaļošana nav personām nelabvēlīgāka par sākotnējo tiesību normu latos un nerada negatīvu ietekmi uz valsts budžetu. |
| 5. | Projekta izstrādē iesaistītās institūcijas | Finanšu ministrija, Valsts ieņēmumu dienests. |
| 6. | Iemesli, kādēļ netika nodrošināta sabiedrības līdzdalība | *Saistībā ar grozījumiem pēc būtības:*Projekta ietekme uz sabiedrību ir labvēlīga tāpēc nav nepieciešamības iesaistīt projekta izstrādē.*Grozījumi saistībā ar euro:*Grozījumi Ministru kabineta noteikumos Nr.691 tiek veikti pamatojoties uz Saeimā 2013.gada 31.janvarī pieņemtā *Euro* ieviešanas kārtības likumu, par ko sabiedrība ir jau bijusi informēta, izskatot un pieņemot šo likumu. |
| 7. | Cita informācija | Šim projektam ir jābūt apstiprinātam un publicētam oficiālajā izdevumā „Latvijas Vēstnesis” līdz 2013.gada 9.decembrim. |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Noteikumu projekta mērķgrupa ir personas, kas nākotnē plāno saņemt vispārējā galvojuma apliecības muitas procedūras – laišana brīvā apgrozībā - piemērošanai. Šobrīd vispārējā galvojuma apliecības izsniegtas 125 uzņēmējsabiedrībām, no tām:52 – ir piešķirta atļauja muitas nodokļu samaksas termiņa atlikšanai,37 – vispārējo galvojumu izmanto arī procedūras – laišana brīvā apgrozībā nodrošināšanai, bet nav saņēmušas atļauju muitas nodokļu samaksas termiņa atlikšanai,36 – vispārējo galvojumu izmanto pārējo procedūru nodrošināšanai. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Neskar šo jomu. |
| 3. | Tiesiskā regulējuma finansiālā ietekme | Neskar šo jomu. |
| 4. | Tiesiskā regulējuma nefinansiālā ietekme | *Saistībā ar grozījumiem pēc būtības:*Komersantiem tik samazināts administratīvais slogs, jo samazināsies Valsts ieņēmumu dienestā iesniedzamo iesniegumu skaits.*Grozījumi saistībā ar euro:*Nav attiecināms. |
| 5. | Administratīvās procedūras raksturojums | *Saistībā ar grozījumiem pēc būtības:*Personām, kas šobrīd izmanto vispārējo galvojumu muitas procedūras – laišana brīvā apgrozībā – nodrošināšanai, bet nav saņēmuši atļauju muitas nodokļu samaksas termiņa atlikšanai 15 dienu laikā no grozījumu spēkā stāšanās brīža būs jāsniedz Valsts ieņēmumu dienesta Muitas pārvaldei informācija par vēlamo periodu, par kuru apkopot muitas deklarācijās aprēķinātās muitas nodokļa un pievienotās vērtības nodokļa summas (attiecīgi par kalendāra nedēļu vai mēnesi) un personas, kurai tiks piešķirtas attiecīgās lietotāju tiesības Valsts ieņēmumu dienesta elektroniskās deklarēšanas sistēmā, vārdu, uzvārdu, personas kodu, elektroniskā pasta adresi un telefona numuru.Personām, kas šobrīd izmanto vispārējo galvojumu muitas procedūras – laišana brīvā apgrozībā – nodrošināšanai un ir saņēmuši atļauju muitas nodokļu samaksas termiņa atlikšanai, nekādas darbības saistībā ar noteikumu grozījumiem, nebūs jāveic.Personai, kas vēlēsies saņemt vispārējā galvojuma apliecību procedūras – laišana brīvā apgrozībā – nodrošināšanai iesniegumā Valsts ieņēmumu dienestam būs jānorāda papildus informācija (pievienotās vērtības reģistrācijas numurs, kontaktpersonas dati, vēlamais periods par kādu izrakstīt rēķinu muitas nodokļa un pievienotās vērtības nodokļa apmaksai). Neskatoties uz to, ka Valsts ieņēmumu dienestā būs jāiesniedz vairāk ziņu vispārējā galvojuma apliecības saņemšanai, tomēr nebūs jāiesniedz atsevišķs iesniegums samaksas termiņa atlikšanai saņemšanai. Šīs ziņas šobrīd tiek iesniegtas atsevišķi, lai saņemtu atļauju muitas nodokļu samaksas termiņa atlikšanai. |
| 6. | Administratīvo izmaksu monetārs novērtējums | Nav attiecināms.  |
| 7. | Cita informācija | Nav.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | 2014.gada 1.janvārī spēku zaudēs Ministru kabineta 2009.gada 6.janvāra noteikumi Nr.3 „Noteikumi par muitas nodokļu samaksas termiņa atlikšanu” (Latvijas Vēstnesis, 09.01.2009., Nr.4).  |
| 2. | Cita informācija | Nav.  |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Reg. Nr.2913/92  |
| 2. | Citas starptautiskās saistības | Nav attiecināms.  |
| 3. | Cita informācija |

|  |  |  |
| --- | --- | --- |
| **Eiropas Savienības tiesību akta:** | **Projekta:** | **Atbilstība** |
| 201.pants | 1.3.punkts (noteikumu 3. punkts) | Atbilst |
| 224.pants | 1.7. punkts | Atbilst |
| 225.pants | 1.7. punkts (noteikumu 62.1 punkts) | Atbilst |
| 227.punkts | 1.5. punkts (noteikumu 53.3.2.apakšpunkts) un 1.7.punkts (62.2. un 62.3 punkts) | Atbilst |

 |

|  |
| --- |
| **VI. Sabiedrības līdzdalība un šīs līdzdalības rezultāti** |
| 1. | Sabiedrības informēšana par projekta izstrādes uzsākšanu | 2013.gada 4.septembrī noteikumu projekts tika nosūtīts Latvijas Tranzīta biznesa asociācijai (LTBA), Latvijas Loģistikas asociācijai (LLA), Latvijas Nacionālajai kravas ekspeditoru un loģistikas asociācija LAFF), Biedrībai „Autopārvadātāju Asociācija „Latvijas auto””. |
| 2. | Sabiedrības līdzdalība projekta izstrādē  | Iepriekš tiekoties ar asociāciju pārstāvjiem un pārrunājot aktuālos likumdošanas jautājumus muitas jomā, tika ierosināts samazināt atļauju saņemšanai iesniedzamo iesniegumu skaitu, proti ar vienu iesniegumu saņemt vairākas atļaujas muitas darbību veikšanai. Ar šo projektu daļēji tiek īstenots izteiktais priekšlikums un tiek paredzēta divu atļauju saņemšana, iesniedzot vienu iesniegumu. |
| 3. | Sabiedrības līdzdalības rezultāti  | Komentāri par izstrādāto projektu netika saņemti.  |
| 4. | Saeimas un ekspertu līdzdalība | Nav attiecināms.  |
| 5. | Cita informācija | Nav.  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas  | Valsts ieņēmumu dienests |
| 2. | Projekta izpildes ietekme uz pārvaldes funkcijām  | *Saistībā ar grozījumiem pēc būtības:*Samazināsies Valsts ieņēmumu dienesta administratīvais slogs, jo samazināsies (tiks optimizēts) izskatāmo iesniegumu un izsniedzamo atļauju skaits. *Grozījumi saistībā ar euro:*Nav attiecināms. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Projekta izpildei nav nepieciešams veidot jaunas institūcijas.  |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekta izpildei nav nepieciešams likvidēt esošās institūcijas.  |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekta izpildei nav nepieciešams reorganizēt esošās institūcijas.  |
| 6. | Cita informācija | Nav. |

Anotācijas III sadaļa – projekts šo jomu neskar.

Finanšu ministrs A.Vilks

15.10.2013. 14.20

1637

J.Krastiņa

67095564, Jolanta.Krastina@fm.gov.lv